फायदो?
 एकान एक परिक्षेंत पास जावन आमी फुडें- फुडें वचत रावलीं. ग्रॅज्युएशन पसून पास केलें, तो काळो रोब घालून कितलेशेच फोटो काडले, मात "पांचवे यत्तेंत कितें शिकयिल्लें? " म्हूण कोणेय जर आमकां विचारलें जाल्यार ताका जाप तरी दिवपाक आमकां जमत? परिक्षा दिवच्या पाराक आमी दितात, शिकचे पाराक शिकतात, इश्कोलाक वच्चे पाराक वतात जाल्यार स्वता खातीर आमी कितें करतात? किरा वरीं कोणूय शिकत पूण मनशा वरीं आमी शिकतात काय?
 आशिल्लो.
 आयचे पिळगेची मानसीक स्थिती इतली दुर्बळ जाल्या की बारकुल्या गजालींक सुद्दां आमी रोखडींच आंग काडटात. घडये आमची शिकपाची आनी शिकोवपाची पद्दतच चुकीची, ताकाच लागून वर्गांत पयल्या नंबराचेर येवन ग्रॅजुएशनाची डिग्री आमी मेळयतात, मात जिवितांत येवपी आव्हानांक फुडो करपाची तांक आमच्यांत आसना. आयज आमचे कडेन कितल्योश्योच सवलती आसात. 'हें' नाजाल्यार 'तें' आनी 'तें' नाजाल्यार 'हें'. आयज काम मेळोवपाची कितलींशींच दारां उक्तीं जाल्यांत, तरीय तांचो वापर करपाक आमकां कळना.
 तकलेर ताण हाडून, हार मानप जर आमकां अदीक सरळ दिसता जाल्यार "इतलें शिकिल्ल्याचो कितें फायदो जालो? " होय प्रस्न स्वताक विचारून ताची जाप सोदून काडपाचो यत्न करुंया.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 